CELEX: 32011R0865
Language: lt
Date: 2011-08-29 00:00:00
Title: 2011 m. rugpjūčio 29 d. Komisijos įgyvendinimo reglamentas (ES) Nr. 865/2011, kuriuo iš dalies keičiamos Tarybos reglamento (EB) Nr. 57/2011 nuostatos dėl Grenlandijos vandenyse leidžiamo sužvejoti paprastųjų stintenių kiekio ribojimo

30.8.2011   
            
            
               LT
            
            
               Europos Sąjungos oficialusis leidinys
            
            
               L 223/1
            
         KOMISIJOS ĮGYVENDINIMO REGLAMENTAS (ES) Nr. 865/2011
   2011 m. rugpjūčio 29 d.
   kuriuo iš dalies keičiamos Tarybos reglamento (EB) Nr. 57/2011 nuostatos dėl Grenlandijos vandenyse leidžiamo sužvejoti paprastųjų stintenių kiekio ribojimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. sausio 18 d. Tarybos reglamentą (ES) Nr. 57/2011, kuriuo 2011 metams nustatomos tam tikrų žuvų išteklių ir žuvų išteklių grupių žvejybos galimybės, taikomos ES vandenyse žvejojantiems laivams ir kai kuriuose ES nepriklausančiuose vandenyse žvejojantiems ES laivams (1), ypač į jo 5 straipsnio 3 dalį,
   kadangi:
   
               (1)
            
            
               Bendrijos paprastųjų stintenių žvejybos galimybės ICES V ir XIV zonų Grenlandijos vandenyse laikinai nustatytos Reglamento (EB) Nr. 57/2008 IB priede. Pagal to reglamento 5 straipsnio 3 dalį Komisija turi nustatyti stintenių BLSK remdamasi Sąjungai skirta sužvejoti skirtų žuvų dalimi, kurią nustatė Grenlandija pagal Europos bendrijos ir Danijos Vyriausybės bei Grenlandijos Vietinės Vyriausybės žuvininkystės partnerystės susitarimą (2) ir jo protokolą (3) (toliau – protokolas);
            
         
               (2)
            
            
               šių išteklių žvejybos galimybės grindžiamos Protokolu, kuriame nustatyta, kad ICES V ir XIV zonų Grenlandijos vandenyse Sąjungai tenka 7,7 % bendro leidžiamo sužvejoti paprastųjų stintenių kiekio;
            
         
               (3)
            
            
               Grenlandijos valdžios institucijos Komisijai pranešė, kad nustatytasis šių išteklių BLSK yra 732 000 tonų ir kad Grenlandija Sąjungai pagal Protokolu nustatytą dalį skirs 56 364 tonų kiekį, kuris gali būti sužvejotas nuo 2011 m. birželio 20 d. iki 2012 m. balandžio 30 d.;
            
         
               (4)
            
            
               atsižvelgiant į kasmetines Sąjungos ir Norvegijos konsultacijas žuvininkystės klausimais ir visų pirma į Sąjungos įsipareigojimą suteikti Norvegijai papildomą 7 965 tonų stintenių kiekį, be įprastinio likučio, kai tik paprastąsias stintenes vėl bus galima žvejoti Grenlandijos vandenyse, šį Sąjungos paprastųjų stintenių žvejybos galimybių kiekį 2011–2012 m. žvejybos sezonu reikėtų perduoti Norvegijai;
            
         
               (5)
            
            
               todėl reikėtų atitinkamai iš dalies pakeisti Reglamento (ES) Nr. 57/2011 IB priedą;
            
         
               (6)
            
            
               aptariami ištekliai iš esmės būna Grenlandijos vandenyse liepos ir rugpjūčio mėnesiais. Kad šia kvota Sąjungos laivynas galėtų naudotis kuo greičiau, šis reglamentas turėtų įsigalioti iš karto po jo paskelbimo. Jis turėtų būti taikomas nuo 2011 m. birželio 20 d. iki 2012 m. balandžio 30 d.,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 57/2011 IB priedo paprastosioms stintenėms ICES V ir XIV zonų Grenlandijos vandenyse skirtas įrašas pakeičiamas taip:
   
      
                  
                              „Rūšis
                           
                           
                              :
                           
                           
                              Paprastoji stintenė
                              
                                 Mallotus villosus
                              
                           
                        
               
                  
                              Zona
                           
                           
                              :
                           
                           
                              V ir XIV zonų Grenlandijos vandenys
                              (CAP/514GRN)
                           
                        
            
                  ES
               
               
                  56 364 (4)
                      (5)
                  
               
               
                   
               
            
                  BLSK
               
               
                  Netaikoma
               
            
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2011 m. birželio 20 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugpjūčio 29 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 24, 2011 1 27, p. 1
   
   
      (2)  OL L 172, 2007 6 30, p. 4.
   
      (3)  OL L 172, 2007 6 30, p. 9.
   
      (4)  Iš kurių 7 965 tonų skiriama Norvegijai.
   
      (5)  Turi būti sužvejota iki 2012 m. balandžio 30 d.“